# Richie Porte

Richard Julian "Richie" Porte (Launceston, Tasmania, 1985eko urtarrilaren 30a) BMC Racing Teamn lehiatzen dabilen txirrindulari australiarra da.

## 2007-2008: hasierak

Hasieran, 18 urteko gaztea zenean, triatloiarekin hasi zen, eta 21 urte zituenean, errepideko txirrindularitza soilik praktikatzera igaro zen. Arin hasi zen amateur mailan nabarmentzen, lehenengo, 2007ko Bright-goko Tour-a irabaziz eta geroago, 2008ko urtarrilean Praties talde profesional australiarrarekin Erlojupeko Australiako Txapelketan bostgarren eta Errepideko Australiar Txapelketan laugarren postua lortuz. Emaitza bikain horiei esker, talde-nazional australiarrak hautatuta joan zen Down Under Tour-ean lehiatzeko, sailkapen nagusian bederatzigarren izatea lortu zuen tokian, lehenengo etapan eskapatu eta denbora irabazi eta gero. Wellington-eko Tour-eko etapa baten garaile suertatu zen beranduago.

## 2008-2009: profesionala Ozeanian eta amateurra Italian

Ozeaniako egutegi txirrindularia bukatu zenean, Praties taldearen baimenaz, garaipen bat lortu zuen Italiako talde amateur batekin egon zen lehiatzen. Denboraldi amaieran, Ozeaniara bueltatu zen bere Praties talde profesionalarekin kontinenteko lasterkak egiteko, hauetan, Herald Sun Tour-ean bostgarren postua lortu eta Perth-eko eta Tasmaniako Tour-a irabazi zituen. 2009an, podiumera igo zen hirugarren postuarekin Australiako Erlojupeko Txapelketan, eta hamargarren geratu zen Langkawi-ko Tour-ean.
Italiara joan zen berriro ere, Andrea Tafi-k zuzentzen zuen Mapei Monsummanese Grassi talde amateurrean lehiatzeko, Friuli Venezia Giulia-ko Giroa irabazi eta Copa della Pace-n podiumera igo zen tokian. Praties talde australiarretik erabat kanpo egon zenean, lehen zegoen taldeak baino maila altuagoa zuen talde baten arreta deitzeko asmoz, denboraldiko lehen helburuan, Baby-ko Giroa-n, parte hartu zuen. Honetan, erlojupeko etapa bat irabazi eta amaierako sailkapen nagusian hamalaugarren geratu zen. 2009ko Abuztuan Citta di Felinoko GP-a irabazi zuen, horrek Team Saxo Bank taldearen ateak ireki zizkion. Bere talde berriko zuzendariak, Bjarne Riis-ek, bere gaitasuna nabarmendu zuen, irabazleen izaera zuela esanez.

## 2011-2012: Saxo Bank taldeko azken urtea eta Team Sky-rako eskualdatzea

Saxo Bankeko azken urtea, Alberto Contadorren gregario bezala egin zuen eta Italiako Giro eta Frantziako Tour-ean parte hartu zuen. Espainiako Itzulian zehar, Sky Procycling britaniar talderako eskualdaketa baieztatu zen, bere herrialdeko taldeak egindako eskaintzari uko eginez.

## 2013: garaipen garrantzitsuak eta gregario bezalako lana

Paris-Niza eta bertako bi etapa irabazi zituen. Gainera, etapa garaipenak eta sailkapen nagusian bigarren eta hirugarren postuak lortu zituen Nazioarteko Kriteriumean eta Euskal Herriko Itzulian. Frantziako Tourrean taldeko liderra, Chris Froome, laguntzeko parte hartu zuen. Horretaz gain, azkenean hemeretzigarren geratu zen sailkapen nagusian.

## Palmaresa

| 2008 Wellingtongo Tourreko etapa 1 Tasmaniako Tourra eta 2 etapa 2009 3. Australiako erlojupeko txirrindularitza txapelketan Friuli Venezia Giuliako Giroko etapa 1 2010 Romandiako Tourreko etapa 1 4. Eneco Tourrean 7. Italiako Giroan eta Gazteen sailkapena 2011 Gaztela eta Leongo Itzuliko etapa 1 Danimarkako Itzuliko etapa 1 2012 3. Australiako errepideko txirrindularitza txapelketan Algarveko Itzulia eta etapa 1 2013 Paris-Niza eta 2 etapa 2. Nazioarteko Kriteriumean eta etapa 1 2. Euskal Herriko Itzulian eta etapa 1 2. Dauphiné Libérén 2014 Down Under Tourreko etapa 1 2. Andaluziako Itzulian 3. Australiako errepideko txirrindularitza txapelketan 2015 Australiako erlojupeko txirrindularitza txapelketa 2. Down Under Tourrean eta etapa 1 Algarveko Itzuliko etapa 1 Paris-Niza eta 2 etapa Kataluniako Volta Trentinoko Giroa eta etapa 1 | 2016 2. Australiako erlojupeko txirrindularitza txapelketa 2. Down Under Tourrean eta etapa 1 3. Paris-Nizan 5. Frantziako Tourrean 2017 Down Under Tourra eta 2 etapa Paris-Nizako etapa 1 Romandiako Tourra 2. Dauphiné Libérén eta etapa 1 2018 3. Australiako erlojupeko txirrindularitza txapelketan 2. Down Under Tourrean eta etapa 1 Suitzako Itzulia 3. Romandiako Tourrean 2019 2. Down Under Tourrean eta etapa 1 2020 Down Under Tour eta etapa 1 3. Frantziako Tourrean 3. Itsas Alpeetako eta Varko Tourrean UCI Oceania Tour 2021 Dauphiné Libéré UCI Oceania Tour 2. Kataluniako Voltan 2. Romandiako Tourrean 2022 4. Tirreno-Adriatikoan |

## Sailkapen orokorra Itzuli Handietan

| Itzuli Handia | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 | 2021 |
| Italiako Giroa | 7. | 80. | — | — | — | UT | — | — | — | — | — | — |
| Frantziako Tourra | — | 72. | 34. | 19. | 23. | 48. | 5. | UT | UT | 11. | 3. | 38. |
| Espainiako Vuelta | — | — | 68. | — | — | — | — | — | 84. | — | — | — |
| Munduko Txapelketa | — | — | UT | UT | — | — | — | — | — | — | 25. | — |
| Munduko Erlojupeko Tx | 4. | 6. | — | 17. | — | — | — | — | — | — | — | — |
Legenda :
| — | Ez zuen parte hartu |
| DSK | Deskalifikatua |
| UT | Utzi |

## Kanpo estekak

Richie Porte - ProCyclingStats
* Datuak: Q518222
* Multimedia: Richie Porte / Q518222